Taison geskors vir reaksie op rassisme | Netwerk24
Shakhtar Donetsk se Taison is vir een wedstryd geskors. Foto: Getty Images
CNN berig die UAF het die Shakhtar Donetsk-middelveldspeler Taison vir ’n wedstryd geskors nadat hy ’n rooikaart ontvang het vir sy reaksie teenoor rassistiese Dynamo Kyiv-ondersteuners.
Die voorval het op 10 November in ’n plaaslike ligawedstryd gebeur en Dynamo-ondersteuners is twee keer oor hulle gedrag gewaarsku.
Die 31-jarige Brasiliaan het in die 74ste minuut van die tuisspan se 1-0-oorwinning ’n groep besoekende Dynamo-ondersteuners die middelvinger gewys en die bal in hul rigting geskop.
Taison se spanmaat en landgenoot Dentinho het die rassisme aan die wedstrydskeidsregter uitgewys. Die beampte het kort daarna die spanne na die kleedkamers gestuur.
Beeldmateriaal wys hoe Taison en Dentinho albei die veld in trane verlaat.
Znowu rasistowski skandal na Ukrainie. Taison nie wytrzymal, pokazal faka i wykopal pilke w kierunku sektora Dynama. Sedzia kazal opuscic boisko obu druzynom. Taison dostal cz. kartke.
Toe die spelers vyf minute later na die veld terugkeer, het die skeidsregter ’n rooikaart vir Taison gewys.
“Ons is baie teleurgesteld in die UAF se besluit om Taison vir ’n wedstryd te skors,” sê Fifpro in ’n verklaring.
“Om ’n slagoffer van rassisme te skors gaan die verstand te bowe en speel in die kaarte van diegene wat hulle aan sulke skandelike gedrag skuldig maak.”
Die UAF het Taison se skorsing Donderdag bevestig. Die beheerliggaam het ook Dynamo beveel om een wedstryd agter geslote deure te speel en ’n boete van £16 000 (byna R302 000) te betaal.
“ Amo minha raça, luto pela cor, o que quer que eu faça é por nós, por amor... “ Jamais irei me calar diante de um ato tão desumano e desprezível ! Minhas lágrimas foram de indignação, de repúdio e de impotência, impotência por não poder fazer nada naquele momento ! Mas somos ensinados desde muito cedo a sermos fortes e a lutar ! Lutar pelos nossos direitos e por igualdade ! O meu papel é lutar , bater no peito , erguer a cabeça e seguir lutando sempre ! ??? Em uma sociedade racista, não basta não ser racista, precisamos ser antirracista ! O futebol precisa de mais respeito, o mundo precisa de mais respeito ! Obrigada a todos pelas mensagens de apoio ! Seguimos a luta ...??? Net rasizmu
“Ek is lief vir my ras, ek veg vir kleur, wat ek ook al doen, is vir ons, vir liefde,” het Taison ná die kragmeting op Instagram gesê.
“My trane was weens verontwaardiging, verwerping en hulpeloosheid, hulpeloosheid omdat ek in daardie oomblik niks kon doen nie!”
Sy spanmaat Marcos Antonio sê: “Dit is verskriklik as sulke dinge in sokker gebeur.
“Die sport het ware aanhangers nodig in stede van mense wat die stadion besoek, hulself so gedra en nie die spelers respekteer nie.
“Ons moet hieraan werk, want sulke onsmaaklike gevalle ontstel ons almal.”
Meer oor: Shakhtar Donetsk | Rassisme | Rooikaart | Sokker